Brineel October 11, 2014 Resepte/Recipes
500 g stroop
250 g pinhead oatmeal
1 blik kondens
1 eetlepel gemengde speserye
1 eetlepel gemmer
Meng alles. Rol in balletjies
Hoef nie plat te druk nie. Hulle loop self
Bak by 180 grade vir 15 -18 minute Die volgende spelers het WP-Rolbalspan gehaal wat vanaf 3 - 6 April in Bloemfontein aan die SA's gaan deelneem. O/15: Mckenzie Knipe en Shannon Phillips, O/20 Juan Joubert.
Die volgende spelers is uitgenooi na die WP-Masters toernooi wat 24 en 25 Maart plaasvind. Juan Joubert, Michael Ferreira en Jason Fouche
Baie geluk aan hierdie spelers. Die Arende-familie is voorwaar trots op julle.
DIE BELGE IS OP PAD!
Agter: Dominique Cauwelier, Lander van den Berghe, Ferike Thevelein, Bente Bossu, Marieke Degryse, Margo Vens, Stan Priem en Kristof Deprez.
Middel: Mayté Segers, Helena Denoo, Bieke Desnoeck, Josephine van de Haeghe, Margaux Beernaert en Justine Baele.
Voor: Yoshi Notable, Ann-Sophie van Belle en Faith van Belleghem.
Vanaf 7 Februarie is dit ons vriende van België se beurt om vir ons te kom kuier. Ons Arendfamilie het ŉ volgepakte program met hope avontuur en reisgeleenthede vir ons vriende beplan en sien daarna uit dat hulle ons pragtige land kom besoek.
Tydens die eerste week van hul besoek gaan hulle besienswaardighede soos die ‘’Cheetah outreach’’, Robbeneiland, die Waterkant en Root 44 besoek asook ook ŉ surf-les by die “Son Surf school’’ kry.
Op Maandag, 12 Februarie, vertrek ons met die groep na Knysna en vandaar na die Addo-olifant Nasionale park via Oudtshoorn en dan terug huis toe. Ons gaan ook die bekende Knysna Heads, die Knysna olifante, die wêreld se hoogste reksprong (bungy jump), die Kango-grotte, Oudtshoorn se krokodil- en volstruisplaas asook die pragtige Swartbergpas besoek. Ons gaan ook in tente by Bevelac, met al sy watervalle en staproetes, kamp. Gedurende die laaste week gaan ons besienswaardighede in en om Kaapstad besoek, onder andere Simonstad en die ‘’Boulders’’, Kaappunt, Houtbaai, Kampsbaai, piekniek teen Tafelberg, Elgin Ziplines, die Bettiesbaai-sandduine asook die Chris Barnard hartmuseum. Bogenoemde is maar net ŉ paar van die avonture wat op ons kuiergaste wag. Daar is nog vele meer verrassings wat om elke hoek en draai op hulle wag.
Me. Lynette Wolff praat altyd van ‘’payback’’, wat eintlik beteken dat ons op ons manier vir die Belge wil dankie sê vir die geleentheid wat hulle ons gegee het om hul pragtige land verlede jaar te verken.
“Ons ontmoet as vreemdelinge en gaan as vriende uitmekaar.”
Twee Kandidate haal Top 10 op die Wes-Kaap Merietelys
Ansela Burger Emja Langeveldt
Twee van HS Strand se kandidate het merkwaardig presteer deur die top tien merietelys in hul onderskeie vakke te behaal.
Ansela Burger het die vyfde plek in die Wes-Kaap in Dramatiese Kunste behaal.
Emja Langeveldt het in Lewensoriëntering 8ste plek behaal en in Lewens-wetenskappe die sewende plek.
Hoërskool Strand is baie trots op die puik prestasies van sy Arende.
Hartlike welkom aan al ons Belgiese vriende
Dis ongeveer ‘n jaar gelede wat ons gehoor het ons is deel van die uitruilskema na België. Van daardie oomblik af was daar geen keer aan al die opgewondenheid en entoesiasme van leerders, onderwysers en ouers nie. Almal het begin beplan en fondse ingesamel om hierdie geleentheid ten volle te benut en dit een van die onvergeetlikste ervarings van ons lewens te maak.
In September/Oktober het ons julle in Roeselare besoek en ons het van die oomblik wat ons in Lille deur julle ontvang is, baie spesiaal gevoel. Ons is letterlik van daardie oomblik af hartlik ontvang en bederf deur al die Belgiese gasheergesinne - hetsy dit ouers of onderwysers was. Elke dag was gelaai met pret,plesier en leersame aktiwiteite en besoeke. Dit was met groot hartseer en ‘n gemis wat ons afskeid geneem het van ons Belgiese vriende, maar ons het darem die troos gehad dat ons julle binnekort weer in Suid-Afrika sal sien en ontvang.
Wel ‘n mens kan nie glo die tyd het so gevlieg en die tyd het aangebreek dat ons ons Belgiese vriende kan ontvang en ‘n bietjie laat deel in die gasvryheid van ons trotse Suid-Afrikaanse gesinne. Dis vir elkeen van ons voorwaar ‘n voorreg om julle te ontvang en te bederf soos wat julle vir ons in België bederf het. Ons hoop julle geniet al die nuwe ervaringe vreeslik baie.
Ons glo en vertrou dat as julle na 2 weke vertrek, julle elkeen sal ervaar hoe ons gevoel het om jul land te verlaat . Onthou die doel van die uitruilskema wat hierdie jaar al 16 jaar aan die gang is, is om vriendskappe te smee en meer te leer van ander lande se kulture, kosse en gewoontes.Ons hoop julle geniet elke oomblik van die program en geniet Suid-Afrika en sy vriendelike mense!
Lynette, Tobie, leerders en gastegesinne
Top Presteerders van 2017 Matrieks
2017 Matrieks Presteer
Oudskolier se prestasie merkwaardig
Nuwe Hoofleiers vir 2018
Gebed vir Opvoeders
Afgelope week 544
Afgelope maand 2292
Sedert 2013 163281